2023.3.6.
HU
Az Európai Unió Hivatalos Lapja
L 68/5
(7)
Továbbá az Egyesült Államok értesítette a Bizottságot, hogy a magas patogenitású madárinfluenza baromfifélék körében való kitörésének tíz esetét észlelte Kalifornia (1), Kansas (1), New York (1), Mississippi (2) és Pennsylvania (5) államban (Egyesült Államok), és a betegség e megjelenéseit a 2023. február 1.
és 2023. február 22. közötti időszakban laboratóriumi vizsgálattal (RT-PCR) megerősítették.
(8)
A magas patogenitású madárinfluenza említett közelmúltbeli kitöréseit követően Kanada, az Egyesült Királyság és az Egyesült Államok állategészségügyi hatóságai legalább 10 km-es ellenőrzési övezeteket hoztak létre az érintett létesítmények körül, és az érintett állományok felszámolására irányuló intézkedéseket hajtottak végre a magas patogenitású madárinfluenza megfékezése és terjedésének korlátozása céljából.
(9)
Kanada, az Egyesült Királyság és az Egyesült Államok információkat nyújtott be a Bizottságnak a területükön tapasztalható járványügyi helyzetről és a magas patogenitású madárinfluenza további terjedésének megelőzése érdekében hozott intézkedéseikről.
A Bizottság megvizsgálta ezeket az információkat.
E vizsgálat alapján és az Unió állategészségügyi helyzetének védelme érdekében a továbbiakban nem engedélyezhető az azokról a területekről származó baromfit, baromfi-szaporítóanyagokat, valamint baromfi és szárnyas vadak friss húsát tartalmazó szállítmányok Unióba történő beléptetése, amely területeken Kanada, az Egyesült Királyság és az Egyesült Államok állategészségügyi hatóságai a közelmúltban kitört magas patogenitású madárinfluenza miatt korlátozásokat vezettek be.
(10)
Emellett Kanada aktualizált információkat nyújtott be a területén a magas patogenitású madárinfluenzának Alberta (3), Brit Columbia (2), Ontario (4), Québec (3) és Saskatchewan (3) tartomány (Kanada) egyes baromfitartó létesítményeiben történt, 2022. szeptember 19. és 2022. december 6. között megerősített 15 kitörésével kapcsolatban a területén fennálló járványügyi helyzetről.
(11)
Ezen túlmenően az Egyesült Királyság aktualizált információkat nyújtott be a területén a magas patogenitású madárinfluenzának az Orkney-szigetek (2) és East Ayrshire (1) (Skócia, Egyesült Királyság), valamint Cheshire (1) és Yorkshire (2) megye (Anglia, Egyesült Királyság) egyes baromfitartó létesítményeiben történt, 2022. augusztus 28. és 2022. november 8. között megerősített hat kitörésével kapcsolatban fennálló járványügyi helyzetről.
(12)
Emellett az Egyesült Államok aktualizált információkat nyújtott be a területén a magas patogenitású madárinfluenzának Arkansas (1), Kalifornia (7), Colorado (1), Iowa (2), Minnesota (16), Mississippi (1), Nebraska (1), New York (1), Észak-Dakota (4), Oregon (1), Pennsylvania (3), Dél-Dakota (15), Tennesse (1), Utah (16), Washington (3) és Wisconsin (4) állam egyes baromfitartó létesítményeiben történt, 2022. március 29.
és 2022. december 8. között megerősített 77 kitörésével kapcsolatban fennálló járványügyi helyzetről.
(13)
Kanada, az Egyesült Királyság és az Egyesült Államok továbbá azokról az intézkedésekről is nyújtott be információkat, amelyeket a magas patogenitású madárinfluenza további terjedésének megelőzése érdekében hozott.
Az említett betegség e kitöréseit követően Kanada, az Egyesült Királyság és az Egyesült Államok a betegség megfékezése és terjedésének korlátozása érdekében az érintett állományok felszámolására irányuló intézkedéseket hajtott végre, továbbá az érintett állományok felszámolására irányuló intézkedések végrehajtását követően elvégezte a szükséges tisztítást és fertőtlenítést a területén található fertőzött baromfitartó létesítményekben.
(14)
A Bizottság értékelte a Kanada, az Egyesült Királyság és az Egyesült Államok által benyújtott információkat, és arra a következtetésre jutott, hogy a magas patogenitású madárinfluenza baromfitartó létesítményekben történt kitöréseit felszámolták, és már nem áll fenn a baromfiáruknak a Kanada, az Egyesült Királyság és az Egyesült Államok azon területeiről az Unióba történő beléptetésével kapcsolatos kockázat, ahonnan azok Unióba történő beléptetését a szóban forgó kitörések nyomán felfüggesztették.
(15)
Az (EU) 2021/404 végrehajtási rendelet V. és XIV. mellékletét ezért módosítani kell a magas patogenitású madárinfluenzával kapcsolatban Kanadában, az Egyesült Királyságban és az Egyesült Államokban fennálló járványügyi helyzet figyelembevétele érdekében.
(16)
A Kanadában, az Egyesült Királyságban és az Egyesült Államokban jelenleg uralkodó, a magas patogenitású madárinfluenzával kapcsolatos járványügyi helyzetre és a betegségnek az Unióba történő behozatalával kapcsolatos komoly kockázatra figyelemmel az (EU) 2021/404 végrehajtási rendelet V. és XIV. mellékletében az e rendelet útján végrehajtott módosításoknak sürgősen hatályba kell lépniük.